ANUNŢURI 


«+ Aceste zile sunt ale copiilor din obşte: în primul rând 
pentru că începe şcoala, dar şi pentru că se face un în- 
ceput pentru mai multe suflete. Au primit sau vor 
primi Taina Botezului: 

Ioana, a doua fetiță lui Andrei şi Andreia Melniczki; 
Andrei, pruncul lui Alexandru şi Adriana (a surorii 
Jleana de la Bodrog); Onufrie, al doilea copil al pr. 
Dănuţ-Gheorghe Tulcan de la Moneasa. 

De asemenea ne bucurăm de vestea nașterii Mariei, a 
tinerilor noştri fraţi Andrei şi Denisa-luliana. 
Dumnezeu să-i păzească pe toţi şi să-i crească întru 
mântuirea lor şi a neamului lor! 


+ Săptămâna trecută ne-am bucurat atât de cununia 
Anastasiei (fiica părintelui Ştefan), cât şi de împreu- 
na-slujire a 20 de preoţi dintre noi sau apropiaţi 
obştii noastre (pr. Nicolae Tănase de la Valea Plopu- 
lui). Deşi, cum se spune, revederile sunt doar la eveni- 
mente, cu atât mai frumoase s-au făcut aceste momen- 
te, așezându-se în inimile noastre. 

Arhim. Simeon KRAIOPOULOS - Cum vrei Tu, Doamne! Să fie binecuvân- 
tat! 


În Grecia, această brosurică a cucerit pe toată lumea, având un succes de neînchipuit. O 
ţineam aproape, pe birou, cu gândul ca într-o bună zi să o traduc. Domnul aştepta, se 
vede, un moment potrivit. Și momentul a venit, după ce închişi în casă, datorită conta- 
minării cu virusul Sars Cov 2, şi eu, şi soţia mea, am trecut prin momente foarte tensio- 
nate sufleteşte. Am învăţat după atâţia ani să citesc un gând sau un imbold hotărâtor. 
Aveam să constat că era chiar un semn de la Dumnezeu. 


ŞTIRI 








+ Numărul școlilor ortodoxe de la noi din ţară s-a mărit prin deschiderea la 
Bistriţa, a Şcolii Primare Sf. Stelian. Aceasta se află sub aripa Arhiepis- 
copiei Clujului şi oferă învăţământ tradiţional în spirit creştin, precum și alte 
activităţi extracurriculare, inclusiv after-school. (sursa: basilica.ro) 


+ La 20 de ani de la atacul terorist de la 11 septembrie din New York, a fost 
reconstruită biserica ortodoxă greacă Sf. Nicolae, care se afla în ime- 
diata vecinătate a unuia dintre turnurile gemene şi care atunci a fost complet 
distrusă. Sfinţirea bisericii va fi urmată de un parastas pentru victimele care 
au murit în urma atacului (sursa: orthodoxtimes.com) 





/Z 






JIA 


Cum vrei Tu, Doamne! Z 
Z 
- 


Să he binecuvântat! 


Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 


Mulţumim tuturor pentru rugăciuni şi ajutor financiar. 

O INIMĂ NOUĂ, UN DUH NOU 


Cuvânt al Părintelui 
Zaharia Zaharou 





A 

IL. Vechiul Testament Dumnezeu a vorbit poporului 
Său prin gura Prorocului Iezechiel: „Lepădaţi de la voi 
toate păcatele voastre cu care aţi greşit şi vă faceţi o 
inimă nouă şi un duh nou. De ce să muriţi voi, casa 


SF. PORFIRIE COMEDIANTUL 


(15 septembrie 361) 


Sf. Porfirie a fost saltimbancul personal al împărăratului 
Iulian Apostatul, pe care îl veselea cu jocul lui de mim, 
prin care îşi bătea joc de credinţa creştinilor şi de Sfinte- 
le Taine ale Bisericii. Astfel, odată, parodiind Sfînta Tai- 
nă a Botezului, el s-a cufundat în apă şi a pronunţat cu- 
vintele: „In numele Tatălui și al Fiului și al Sfintului 
Duh!” Ieşind din acea apă, el a strigat: „Acum sunt 
creştin!” Toată lumea a crezut că şi acum glumește, însă 
Porfirie nu a mai glumit. El a încetat să îşi mai bată joc 
de creştinism, şi a luat moarte martirică pentru Hristos. 





ee Când fiinţa noastră se pătrunde de 
veşnicie, întrezărim primele semne ale 
acestei naşteri din nou. 


lui Israel?” Şi iarăşi: „Vă voi da inimă nouă și duh nou 
vă voi da.“ Iar împăratul David s-a rugat Domnului as- 
tfel: „Inimă curată zideşte întru mine şi duh drept înno- 
ieşte întru cele dinlăuntru ale mele.” Prorocii din vechi- 
me ştiau că omul nu se poate naşte întru împărăţia lui 
Dumnezeu, dacă nu dobândeşte mai întâi un duh nou şi 
o inimă nouă — inima adâncă, care este de mare preţ 
înaintea lui Dumnezeu. 


Această naştere din nou schimbă din temelii viaţa omu- 
lui, reînnoindu-i întreaga fiinţă. Ea este însoţită de sim 
-ţiri şi cugete noi, dumnezeieşti, de o nouă însufla- 
re şi de o dragoste arzătoare pentru Sfânta Scriptură. Ea 
este asemenea cu „Big Bang-ul” despre care vorbesc 
astronomii zilelor noastre, căci omul trece de la realita- 
tea pământească la realitatea cerească, în care duhul 
său este răpit de Duhul lui Dumnezeu. Insă dacă nu va 
izbuti să-şi afle adâncul inimii, nu va pătrunde nicioda- 
tă în tărâmul Duhului şi nu va putea cunoaşte tainele 
Lui. 





Convorbirea dintre Hristos şi Nico- 
dim, ca de altfel întreaga Evanghelie 
după loan, ne arată că omul poate 
cunoaşte adevărurile dumnezeieşti 
numai din cercare, iar pentru aceas- 
ta trebuie să facă un experiment. 
Trebuie să guste adevărul, căci 
nu poate pătrunde cu mintea necer- 
cetatele cai ale Duhului, şi cu atât 
mai puţin firea Lui cea dumnezeias- 
ca: omul poate cunoaşte numai lu- 
crarea Duhului în viaţa sa. „Vino şi 
vezi”, îl îndeamnă Filip pe Natanael. 
Încearcă tu însuţi acest lucru şi vezi 
ce se întâmplă.” Acesta este și în- 
demnul pe care Domnul i-l adresea- 
ză lui Nicodim. Numai schimbarea 
vieţii sale prin încredințarea lăuntri- 
că ca „s-a mutat de la moarte la 
viaţă” îl poate convinge şi întări în- 
tru Adevăr. 


Înnoirea şi renaşterea omului sunt 
țelul de căpătâi ale Evangheliei lui 
Hristos. Când fiinţa noastră se pă- 
trunde de veşnicie, întrezărim pri- 


mele semne ale acestei nașteri din 
nou. În primul rând, ne împăcăm 
cu Dumnezeu şi nu ne mai te- 
mem de El, ci îl iubim ca pe un Ta- 
tă, ca pe Binefăcătorul și Mântuito- 
rul nostru. În al doilea rând, ne îm- 
păcăm cu semenii noștri, trăind 
in pace şi înţelegere cu tot omul. Do- 
bândind noi înşine iertare, putem 
ierta cu ușurință și celorlalţi. Nu-l 
mai vedem pe aproapele nostru ca 
pe o ameninţare, ci precum îl vede 
Dumnezeu, ca pe una din frunzele 
unui copac uriaş, membrul unei 
mari familii. În al treilea rând, ne 
împăcăm cu viaţa noastră. Nu 
ne mai tulburăm şi nu ne mai facem 
griji pentru ce se va întâmpla cu noi, 
fiindcă ne încredinţăm pe noi înşine 
cu nădejde proniei lui Dumnezeu. În 
acest chip ne păstrăm pacea, oricâte 
greutăţi ne-ar aduce viitorul, pentru 
că ne punem toată nădejdea în Dum- 
nezeu, Care neîncetat veghează asu- 
pra noastră în marea Sa iubire de 
oameni. În al patrulea rând, ne îm- 





păcăm cu noi înşine. Fiind pe 
deplin împăcaţi cu Dumnezeu și şti- 
ind că veşnicia a început să ne ocâr- 
muiască viaţa, ne împăcăm acum cu 


însăşi fiinţa noastră. Firea nu ne mai 


este dezbinată în chip tragic, diferi- 
tele puteri ale sufletului încetează să 
ne mai tragă în direcţii opuse. Tru- 
pul, mintea şi inima, toate mădula- 
rele şi simţurile noastre lucrează în 
desăvârşită armonie, căci Dumnezeu 
ne-a dat puterea să trecem zidul firii 
noastre căzute şi să nu mai vieţuim 
nouă înşine, ci lui Hristos Care să- 
lășluieşte în noi. 


Primind pregustarea celor ce vor să 
fie, petrecem în nădejdea vie şi în 
aşteptarea unor lucruri încă şi mai 
mari. O astfel de nădejde ne ajută nu 
doar să vieţuim în chip înţelept aici 
pe pământ, dând întâietate celor 
netrecătoare față de cele vremelnice, 
ci ea însăşi poartă mărturie vieţii 


veşnice care deja s-a sălăşluit întru 


NOI. 

Măreşte, sufletul meu, pe Domnul şi 
s-a bucurat duhul meu de Dumne- 
zeu, Mântuitorul meu, 

Ceea ce eşti mai cinstită de- 
cât Heruvimii şi mai slăvită fără de 
asemănare decât Serafimii, care 
fără stricăciune pe Dumnezeu Cu- 
vântul ai născut, pe tine cea cu ade- 
vărat Născătoare-de-Dumnezeu, te 
mărim. (***) 

Că a căutat spre smerenia roabei 
Sale. Că iată de acum mă vor ferici 
toate neamurile, *** 

Că a făcut mie mărire cel Puternic. 
Și sfânt numele Lui, şi mila Lui în 
neam şi în neam spre cei ce se tem 
de EL. *** 

Făcut-a tărie cu braţul Său, risipit-a 
pe cei mândri cu cugetul inimii lor; 
XXX 

Pogorât-a pe cei puternici de pe 
Scaune, şi a înălţat pe cei smeriţi, Pe 
cei flămânzi a umplut de bunătăți şi 


pe cei bogați a scos afară deşerți. 
XXX 

Luat-a pe Israel sluga Sa, ca să po- 
menească mila, precum a grăit că- 
tre părinții noştri, lui Avraam şi 
seminţiei lui până în veac. *** 


Ana de multă mângâiere şi bucu- 
rie a primit Stăpâna noastră, Născă- 
toarea de Dumnezeu, de la troparul 
acesta, încât s-a arătat îndată Sfân- 
tului Cosma, care l-a compus, şi cu 
faţa veselă şi plină de har, i-a mulţu- 
mit, spunându-i că acolo unde se 
cântă, este prezentă puterea dumne- 
zelască cea nespusă și că ea, ca o Ma- 
ică a Stăpânului, îi binecuvintează pe 
cei ce o binecuvintează pe Ea. De 
fapt nu Sf. Cosma a compus cânta- 
rea, ci Maica Domnului însăşi a fost 
cea care i-a insuflat în taină cuvinte- 
le şi melodia, povăţuindu-i mâna şi 


pana. Apoi i-a spus Sfântului Cosma 
că această cântare o odihnește cel 
mai mult dintre toate cântările. (Sf. 
Nicodim Aghioritul) 


Mulţi bărbaţi curaţi au văzut-o pe 
Preasfânta Născătoare de Dumnezeu 
în timpul Cântării a 9-a, binecuvân- 
tându-i. Unii au văzut-o ca o femeie 
distinsă, îmbrăcată în haine negre și 
însoţită de doi îngeri, ce tămâia bise- 
rica și pe toţi cei din ea, având o că- 
delniță de aur. Alţii au văzut-o um- 
blând prin biserică şi dând bani atât 
celor care cântau această cântare, cât 
şi celor care o ascultau cu evlavie. 
Un părinte athonit cu viaţă sfântă a 
văzut de mai multe ori la Utrenie, în 
timpul acestei cântări, un nor lumi- 
nos venind din Cer. Acesta stătea în 
biserică deasupra monahilor cât 
timp cântau cântarea a 9-a, iar apoi 
norul se ridica la cer. 








CUVANT LA LAINA CUNUNIEI 


Bucuria în căsnicie şi desăvârşirea în dragoste nu sunt cu 


Pr. Vasile Vlad 


putinţă decât dacă ieși în întâmpinarea celuilalt. 


„Prin inel s-a dat lui Iosif stăpânire 
în Egipt.” Aceste cuvinte sunt reve- 
latorii. Egiptul reprezintă spaţiul 
întunericului, al diavolului. Când se 
spune că li s-au pus mirilor verighe- 
tele pe deget, înseamnă că au intrat 
într-o nouă realitate, realitatea căs- 
niciei, care este peste puterea celui 
rău. Aceasta înseamnă că nimic din 
puterea şi lucrarea celui rău nu poa- 
te afecta căsnicia. 


Se face comparaţie şi cu inelul de pe 
degetul pus lui Daniel în țara Babi- 
lonului. Babilonul este locul decan- 
tării. In momentul punerii inelelor 
pe degetelor mirilor, Dumnezeu îi 
descoperă unul față de celălalt, unul 
pentru celălalt, îi dăruieşte pe 
unul celuilalt. De atunci înainte 
mirii trebuie să rămână în unitatea 
în care Dumnezeu i-a aşezat prin 
taina cununiei. De acum nu mai 
sunt doi, ci unul. De acum începe 
„eul” familial, iar „eul” personal se 
opreşte. De acum înainte nu mai 
este îngăduită ezitarea. Dacă până la 
momentul cununiei, privirile viitori- 
lor miri mai pot privi în dreapta sau 


în stânga, la cununie Dumnezeu îi 
responsabilizează pe amândoi, în 
sensul că Dumnezeu i-a ales şi dăru- 
it unul celuilalt pentru veșnicie. 


Se mai vorbeşte şi de punerea inelu- 
lui de către tată în degetul fiului 
risipitor. Aceasta pentru a învăţa că 
familia creştină este spaţiul 
iertării. Mirii sunt chemaţi, de di- 
mineaţa până seara şi de seara până 
dimineaţa să se asume unul pe celă- 
lalt. Căsnicia este locul în care tre- 
buie să dăm prilej celuilalt să trăias- 
că în noi, încet-încet, chiar mai pro- 
fund decât locuim noi în noi înşine. 
Mirii trebuie să înveţe să iasă în în- 
tâmpinarea fiecărei dorinţe, expri- 
mată sau neexprimată, a celuilalt. 
Gândul la mine să fie tristeţea, iar 
gândul la tine să fie bucuria. Bucuria 
în căsnicie şi desăvârşirea în dragos- 
te nu sunt cu putinţă decât dacă ieși 
în întâmpinarea celuilalt. 


Din momentul punerii inelelor li se 
dă mirilor un înger al căsniciei, 
care va merge înaintea lor în toate 
zilele vieţii lor. Aceasta înseamnă că 
soţii nu au voie să-l rănească, nici 








prin cuvânt, nici prin atitudine. De 
aşa manieră trebuie să fie gândurile 
şi vorbele soţilor, încât să fie întot- 
deauna o expresie a îngerului Dom- 
nului, care e delicat. Căsnicia şi 
familia e cale îngerească. 


Orice relaţie (trupească și sufleteas- 
că) din căsnicie care se consumă pe 
orizontală este o relaţie de criză. 
Pentru ca dragostea dintre miri să 
devină precum Dumnezeu, veşnică 
şi desăvârşită, fie că e vorba de cu- 
vânt, fie de atitudine, relaţia trebuie 
să pornească de la unul prin Dum- 
nezeu către celălalt. „Bucuria mea 
este la gândul la tine prin Hristos.” 


De asemenea, bărbatul nu trebuie să 
uite a-şi curta soţia, chiar și după 
cununie, de dimineaţa până seara, 
gândindu-se la ce a spus Adam Evei, 
când a văzut-o prima dată: „Iată os 
din oasele mele!”. Este nevoie ca 
soţul să spune mereu aceasta soţiei 
şi mai ales să simtă că ea este trup 
din trupul său şi că amândoi sunt 
uniţi de Dumnezeu unul pentru ce- 
lălalt. 





TE PORT ÎN MINE 


Te port în suflet ca pe-un vas de preţ, 
Ca pe-o comoară-nchisă cu peceţi, 

Te port în trup, în sânii albi şi grei 
Cum poartă rodia sămânţa ei. 

Te port în minte ca pe-un imn sfințit, 
Un cântec vechi cu crai din Răsărit, 

Și port la gât nepreţuit şirag 
Strânsoarea caldă-a braţului tău drag. 
Te port în mine, tainic, ca pe-un vis, 
În cer înalt din noapte te-am închis. 


Te port, lumină rumenă de zori 
Cum poartă florile mireasma lor. 

Te port pe buze ca pe-un fagur plin 
O poamă aurită de smochin. 

Te port în braţe, horbote subţiri 
Mănunchi legat cu grijă, fir cu fir. 
Cum poartă rodul floarea de cais, 
Adânc te port în trupul meu și-n vis. 


Monahia Teodosia (Zorica Laţcu) 


Calendarul mărturisitorilor 


Arhim. SOFIAN BOGHIU 





SF. MUCENIŢĂ KETEVAN, 


cea care mult a pătimit pentru 
Hristos 


(13 septembrie 1624) 


BĂTRÂNUL 


cel frumos 





ee patimile sunt un fel de blindaj, o carcasă, în care 
dacă intrăm n-avem nici un fel de portiţă prin ca- 
re să respirăm ceva din ale Duhului. Pentru des- 
pătimire trebuie rugăciune. Roagă-te, căieşte-te, 








încearcă, repetă. 


P rivea în adâncul nostru, dar 
fără indiscreţie, mai curând cu 
prietenie, cu iubire. Nu scruta: pri- 
vea cu înțelegere. Privirea îi era în- 
dreptată spre înăuntru, spre inima în 
care sălăşluieşte Numele, ori spre 
afară, către chipul aproapelui, sau 
către sfintele icoane, către prezenţa 
nevăzută a Prietenului omului. Pă- 
rintele Sofian putea vorbi cu dulcea- 
ță, aproape într-un murmur, cu 0 
notă de glumă sau de dragoste. Gla- 
sul său nu era tăios, nici când trebu- 
ia să fie aspru; era doar hotărât, fără 
duritate. Dar, de obicei, era mai cu- 
rând dulce şi plin de smerenie, 
chiar când vorbea cu putere. Vocea 
aceasta avea o muzică a ei şi atunci 
când stătea de vorbă; era asemenea 
unei cântări, atât era de plină de ru- 
găciunea liturgică. Felul Părintelui 
Sofian de a-şi purta trupul, poziţia 
capului său întors spre inimă, ușu- 
rinţa mișcărilor sale, toate vorbeau 
despre felul său de a sta fără risipire 
în liniştita şi plina de nădejde che- 
mare a Numelui lui lisus. Asemenea 
Maicii Domnului, păstra toate în 
inima sa: Numele cel Sfânt, numele 
oamenilor vii, bolnavi, adormiţi pen- 
tru care se ruga neîncetat şi pentru 
care avea nespusă milă. Nu judeca; 
se ruga pentru alţii; de aceea, harul 
rugăciunii liniștii trăia în el. 
(Protoiereu Marc-Antoine Costa de 
Beauregard) 


XXX 


Părintele s-a născut în 1912, pe pla- 
iurile pline de frumuseţe şi credinţă 
ale Basarabiei, Era al treilea dintre 
cei șase fraţi, iar la botez a primit 


numele de Serghei. După şcoala pri- 
mară, dovedind o reală vocaţie pen- 
tru studiu şi viaţă duhovnicească, 
ajunge frate de mănăstire la Rughi. 
În anul 1937, încă fiind seminarist, 
va fi tuns în monahism la Dobruşa, 





primind numele de Sofian. Apoi Tit 
Simedrea, episcopul Hotinului, îl 
hirotoneşte ierodiacon la Catedrala 
din Bălţi. Evenimentele triste ce au 
urmat, Basarabia fiind ocupată, l-au 
obligat să se refugieze în România, la 
Mănăstirea Căldărușani. 


În 1940 se va înscrie la Academia de 
Belle Arte din Bucureşti, pe care o va 
termina în 1945. În 1942 se înscrie şi 
la Facultatea de Teologic, pe care o 
absolvă în 1946. Transferat la Mă- 
năstirea Antim, este hirotonit iero- 
monah. Doi ani de zile va fi profesor 
de pictură la Seminarul Monahal de 
la Neamţ (1950-1952). Între anii 
1954-1958 este stareţ la Mănăstirea 
Plumbuita. 


Acum, în 1958, începe calvarul. Acti- 
vitatea Părintelui Sofian, ca și a altor 
oameni dăruiţi total slujirii lui Hris- 
tos, nu era pe placul stăpânirii, căci a 
făcut parte din mișcarea de înnoire 
duhovnicească „Rugul Aprins”, care 





se preocupa şi de formarea tinerilor. 
In dosarul Părintelui Sofian Boghiu 
se spune că acesta „a primit in- 
strucţiuni de la co-inculpatul Teodo- 
rescu Alexandru (Sandu Tudor) să se 
ocupe de educarea unui grup de stu- 
denţi care veneau la biserica 
«Plumbuita» al cărei stareţ era.” Pă- 
rintele este ridicat, anchetat şi jude- 
cat. La anchetă Părintele va mărtu- 
risi că „acestor studenţi le-am spus 
că în afară de preocupările lor din 
facultate este bine să se ocupe şi de 
pregătirea lor sufletească, studiind 
anumite cărți şi materiale cu carac- 
ter religios, care în facultate şi în 
general în școli, nu sunt permise”. 


Va fi condamnat la 16 ani de muncă 
silnică. Urmează ispăşirea pedepsei 
în trei puşcării: Jilava, Aiud şi Salcia. 
După eliberarea din 1964, va lucra ca 
pictor la Institutul Biblic. Din 1968 
revine ca stareţ la Mănăstirea Antim, 
până pe data de 14 septembrie 2002, 
când Dumnezeu l-a mutat de pe pă- 
mânt. 


Părintele a pictat biserici şi a 
scris. Dar, mai ales, a format 
duhovniceşte şi a mângâiat. In- 
trebat fiind care sunt principalele 
însuşiri ale Ortodoxiei, a răspuns: 
„Smerenia şi dragostea! Cele pe 
care le recomandă Mântuitorul: 
«Invăţaţi-vă de la Mine, că sunt 
blând şi smerit cu inima şi veţi găsi 
odihnă sufletelor voastre». Domnul 
nostru lisus Hristos ne îndeamnă - 
să încercăm să dobândim smerenia 
și dragostea, care sunt atributele lui 
Dumnezeu”. (IPS Andrei, mitropoli- 
tul Clujului) 





Puţini sfinţi bărbaţi au avut de trecut printr-o mucenicie atât de cumplită precum 
această minunată regină a Georgiei. Chinurile sale ne aduc aminte de cele ale Sf. 


Iacov Persul. 


Sfânta Ketevan a fost descendentă 
dintr-o familie imperială a Georgiei. 
Devenind soţia prinţului David, ea 
însăşi a condus regatul. Cumnatul 
ei, pe nume Constantin, s-a conver- 
tit la islam şi a devenit comandant 
în armata persană. Ascultând sfatu- 
rile împăratului Abbas I al Persiei, a 
trimis asasini care i-au ucis tatăl şi 
fratele. După moartea soţului său, 
Sfânta Ketevan s-a retras în singură- 
tate. 


Apoi, Abbas I, amenințând Georgia 
cu distrugerea, a constrâns pe boie- 
rii georgieni să predea o sumă de 
ostateci de seamă. Printre ei, ca vo- 
luntar, s-a aflat şi împărăteasa Kete- 
van, care, fiind aruncată în închisoa- 
re, a petrecut zece ani în Shiraz, ca 
prizonieră. Nici josnicia curtenilor 
perşi, nici propunerile viclene ale 
șahului de a o ridica la rangul de 
împărăteasă a ținutului persan, nici 
propunerile de mari bogății, nici 
implorările şi rugăminţile stăruitoa- 
re ale curtenilor şi nobililor perşi — 
nimic nu au fost în stare să o ademe- 
nească să se lepede de Hristos. 


Cumplitul martiriu 


În 1624, împăratul persan a încercat 
să o convertească pe regină la cre- 
dinţa islamică. Opunându-se, ea a 
fost scoasă din închisoare şi târâtă 
în piaţă. Sfânta a stat tare tot timpul 
martiriului, cu gândul ţintă la Hris- 
tos, Cel pe Care L-a mărturisit. A 
fost aprins un cuptor în care au fost 
aruncate o mulţime de unelte de 
tortură. Muceniţa a fost atârnată de 


un copac şi i-au legat mâinile cu 
sfori, în formă de cruce. Apoi a fost 
scos din foc un cuţit înroșit. Călăii i- 
au tăiat sânii, apoi cu acelaşi cuţit i- 
au tăiat bucăţi din carnea de pe mâ- 
ini. Scoţând din foc nişte unelte cu 
mânere lungi, i-au ars rănile, pre- 
cum şi toate membrele. Apoi, au 
coborât-o din copac şi au întins-o pe 
o grămadă de cuie pe care abia le 
scoseseră din cuptor. Apoi au luat 
nişte lopeţi de fier, le-au umplut cu 
alte cuie înroşite şi le-au pus peste 
trupul ei, apăsându-le cu putere. 
Peste puţin timp, trupul său a deve- 
nit în întregime o rană. Bucăţi de 
carne cădeau pe jos, iar sângele 
curgea şuvol. 


Mai târziu, au scos din foc câteva 
țepuşe atât de fierbinţi încât arun- 
cau scântei. Cu acestea au început să 
sfâşie pieptul şi spatele Sfintei. Pe 
unde treceau ţepușele, trupul era ars 
imediat. Astfel, nicio părticică din 
trupul ei n-a rămas nerănit. 


Călăii, au scos din cuptor un lanţ 
înroşit și i l-au legat în jurul mijlocu- 





lui, provocându-i o durere de nesu- 
ferit. Apoi au luat o lopată înroşită. 
Au atins lopata pe fruntea şi pe gâtul 
ei. Un fum des i-a ieşit pe gură, pe 
nas și pe urechi. Şi pe când se pregă- 
tea să-şi încredinţeze sufletul în mâ- 
inile lui Hristos, călăii au luat o oală 
de fier, au băgat-o în foc şi au aștep- 
tat să se înroşească bine. 


În vreme ce oala înroşită i-a acoperit 
capul şi i-a atins umerii, arzându-i 
carnea și părul, fum gros s-a înălţat 
din nou. În aceeaşi clipă, viteaza 
muceniţă şi-a încredinţat sufletul în 
mâinile lui Hristos, pentru a primi 
cununa neveştejită a biruinţei, în 
veşnica Lui împărăție. Era ziua de 13 
septembrie 1624. 


În felul acesta s-a săvârşit Sfânta 
Mare Muceniţă Ketevan. Trei coloa- 
ne strălucitoare au coborât asupra 
trupului Sfintei. Osemintele sae au 
fost aduse la Roma la catedrala sfân- 
tului Apostol Petru, de către călugări 
ai ordinului Augustinilor care fuse- 
seră martori la martiriul ei. O parte 
din moaște (cinstitul cap şi mâna 
dreaptă a martirei) au fost date de 
către călugării Augustini împăratu- 
lui Teimuraz I şi puse sub masa alta- 
rului din Catedrala Alaverdi a Sfân- 
tului Mare mucenic Gheorghe din 
Kakheti. La scurt timp, patriarhul 
Georgiei a numărat-o pe Marea Mu- 
ceniță Ketevan printre sfinți şi i-a 
rânduit prăznuirea pe 13 septem- 
brie. 


Să avem rugăciunile ei! 


I.G. 






La început de an şcolar 


VACCINAREA 
DUHOVNICEASCĂ 


a copiilor 


e e Ei nu sunt din lume, precum nici Eu nu sunt din lume... Precum M-ai trimis 
pe Mine în lume, şi Eu i-am trimis pe ei în lume. (loan, 17; 16, 18) 


Acest concept este luat din scrierile 


părintelui Serafim Rose, adresate 
părinţilor. EI le răspunde la întreba- 
rea: cât de mult să-l las pe copi- 
lul meu să fie expus inflenţei 
lumii? 


Există două extreme care trebuie 
evitate: una dintre ele să nu-i izo- 
lăm prea mult pe copiii noştri. 
Altfel nu vor putea să înţeleagă co- 
rect această lume căzută şi îi vom 
împiedica să-şi împlinească chema- 
rea de creştini, de a fi lumină în 
această lume, după cum spune Mân- 
tuitorul în predica de pe munte. Dacă 
îi izolăm complet de lume, ei nu vor 
putea deveni sarea pământului, căci, 
ca să-şi facă efectul, sarea trebuie să 
intre în carne. Aşadar nu trebuie să 
ne izolăm de lume, de vecinii noștri 
care nu cred în Dumnezeu sau care 
duc o viaţă departe de Hristos. Cum 
le vom putea deveni lumină şi sare, 
dacă ne izolăm? Izolarea este o mare 
greşeală, mai ales printre creştinii 
practicanți. În cap. 17 al Evangheliei 
de la Ioan, Mântuitorul spune că noi 
nu suntem din lume, dar că El ne 
trimite în lume. Aşadar trebuie să 
căutăm Împărăţia lui Dumnezeu prin 
ceea ce facem bun în această lume, 
chiar dacă aceasta înseamnă uneori 
mărturisirea, persecutarea, chiar 
martiriul. 


Cealaltă extremă este expunerea e- 


xagerată, o greşeală obişnuită pe 
care o facem noi, părinţii. Adică îi 
lăsăm pe copiii noştri să vadă şi să 
audă lucruri, să interacţioneze cu 
lumea într-un chip care copleşeeşte 
identitatea lor de creştini, astfel încât 
ajung, să se conformeze imaginii pe 
care le-o prezintă lumea. Dar nu e 
vorba doar de copii. Şi noi, adulţii, ne 
lăsăm expuşi de multe ori influenţe- 
lor acestei lumi decăzute, compor- 
tându-ne într-un fel duminica, la 
biserică, şi cu totul altfel în celelalte 
zile ale săptămânii. Pentru a sfinți 
lumea, trebuie să aducem în mijlocul 
ei existenţa noastră intrinsec legată 
de viaţa Bisericii, atât în contactul cu 
vecinii, cât şi la locul de muncă sau 
în orice altă parte. 


Cum să îi lăsăm pe copiii noștri 
să aibă contact cu lumea, dar să 
nu aibă parte de o supra-expu- 
nere la influenţa ei? Căci azi, co- 
piii noștri sunt supra-expuşi la influ- 
ențele mediei sociale, ceea ce le pro- 
voacă adânci răni duhovnicești, psi- 
hologice şi emoţionale. Din păcate, 
şcolile au ajuns şi ele un loc în care 
copiii sunt supra-expuși acestei in- 
fluenţe, ba, de multe ori, autorităţile 
o încurajează. Astfel, copiii sunt în- 
doctrinaţi cu idei anti-creştine. 


Or, dacă sistemul de învăţământ pu- 
blic înseamnă supra-expunere la in- 
fluenţele dezastruoase ale mediei, 
cum contracarăm aceasta pentru co- 


piii noştri? Păr. Serafim Rose spune 
că trebuie să fim ca un vaccin tradiţi- 
onal (nu ne referim la cele din ulti- 
mul an, căci ele sunt diferite). Cum 
funcţionează vaccinul tradiţional? Se 
pune în acel ser un strop din otrava 
bolii împotriva căreia luptă vaccinul, 
iar astfel corpul poate să-și constru- 
iască un mecanism de apărare împo- 
triva acelui virus, respectiv celulele 
albe, care vor putea să atace virusul 
bolii, când va intra în organism. Aşa- 
dar, vaccinul de acest fel nu-l îmbol- 
năvește pe om, dar nici nu îl ţine de- 
parte de ce înseamnă acel virus. 


Să luăm exemplul teoriei evoluţiei: 
există o abordare ateisto-filosofică, 
cea oficială, pe care copiii noştri tre- 
buie să o cunoască neapărat, nu doar 
în varianta ei darwiniană, ci şi în 
ipostazele ei moderne, dar care tre- 
buie impregnată de o puternică și 
pertinentă critică creştină, care să le 
explice copiilor părţile aberante. Nu 
putem critica ceva pe care nu-l cu- 
noaştem. 


Așadar vă îndemn să ne lăsăm copiii 
expuși faţă de lume, dar în chip limi- 
tat şi conştient, cu înţelepciune, ex- 
plicându-le fiecare aspect, astfel în- 
cât această expunere să funcţioneze 
ca un vaccin duhovnicesc ce le va da 
putere în viitor să nu le fie teamă de 
lume, să nu fugă de ea, ci să rămână 
în ea, totuşi nefăcând parte din ea. 





RUGĂCIUNEA pentru copii a Sf. Nicolae Velimirovici 


Doamne Iisuse Hristoase, ai milă de copiii timpului nostru, îi binecuvintează şi îi 
mântuieşte. Mântuieşte-i pe copiii ai căror dascăli fără de Dumnezeu îi înstrăinează 
de Tine. Mântuieşte-i pe copiii al căror suflet curat este pângărit de imoralitatea din 
societate. Mântuieşte-i pe toți copiii de ascultarea cuvintelor blasfemiatoare şi de 
vederea faptelor urâte. Dă- le lor gânduri bune, întru adevăr, milă şi fapte bineplă- 
cute Ţie. Întăreşte- -i pe copiii acestui veac, să poată creşte întru cuviinţă, ascultare şi 


dreapta credinţă. Amin! 











MINUNATA AFLARE 
a unei icoane 
a Maicii Domnului 





| | | | neri, încât nimeni nu s-a ostenit să vadă despre ce e vor- 
n luna mai a anului 2017, un colonel retras din armata pa. Dar soţia colonelului l-a rugat să meargă să vadă des- 
rusă și soţia sa se bucurau de o zi însorită pe malul răsă- pre ce e vorba. Colonelul a luat obiectul şi l-a curăţat. 
ritean al Mării Negre, în orașul Soci (aproape de Geor- Spre uimirea lui, a ieşit la iveală o icoană a Maicii Dom- 
gia). Deodată au observat un grup de delfini care se în- nului, de tipul celei din Kursk. Soții au dat slavă lui Dum- 
dreptau spre țărm. Soţia a reuşit să-i numere. Frau 12 nezeu pentru această minune. 
delfini. Cei doi şi-au dat seama apoi că delfinii purtau 
ceva, pe care îl scoteau din apă. Au ajuns către țărm şi au Nimeni nu a putut înţelege ce căuta icoana în Marea 
lăsat acel lucru, întorcându-se apoi spre adâncurile mă- Neagră, dar şi mai de neînțeles a fost pentru oamenii de 
rii, ştiinţă cum delfinii au adus la suprafaţă icoana, lăsând-o 
pe ţărmul plin cu oameni. Colonelul însă ştia că e o mi- 
Obiectul purtat de delfini era acoperit cu totul de depu- nune şi a dus icoana patriarhului Chiril al Moscovei. 

SF. SIMEON AL TESALONICULUI (î15 septembrie 1429) 


Acest minunat sfânt a lăsat câteva scrieri foarte importante despre viaţa liturgică a Bisericii, atât de necesare pen- 
tru noi, oamenii de azi, care nu cunoaştem decât după ureche şi fragmentat ceea ce ține de cultul ortodox. Iată câ- 
teva exemple ale explicațiilor sale. 


Rugăciunea „Doamne lisuse Hristoase, Fiu lui Dumnezeu, miluieşte-mă” este şi rugăciune (căci cerem 
dumnezeiasca milă), şi făgăduință (căci ne înfăţişăm înaintea lui Hristos prin chemarea Lui), şi mărturisire (a lui 
Hristos, căci nimeni nu poate chema numele Lui decât în Duhul Sfânt), şi dătătoare a darurilor dumnezeieşti („căci 
îți voi da ţie cheile împărăției cerurilor”), şi curățire a inimii (căci cel ce cheamă numele lui Hristos se curăţește prin 
EI), şi izgonire a dracilor (căci prin numele lui lisus au fost alungaţi mulţi demoni), şi locuire în Hristos (căci prin 
pomenirea Sa, Hristos Se sălășluieşte în noi), şi izvor al înțelepciunii și al gândurilor duhovniceşti (pentru că Hristos 
cel chemat este comoara tuturor bunătăţilor), și izbăvire de păcate şi tămăduire a sufletelor (căci s-a zis: în numele 
lui Hristos scoală-te şi umblă), şi dătătoare a luminării dumnezeieşti „(cel ce-Mi urmează Mie nu va umbla întru în- 
tuneric”), şi izvor al milei dumnezeieşti (pentru cel ce o cheamă asupra sa), şi răsplătire cu descoperiri ale tainelor 
dumnezeieşti (care s-au descoperit celor smeriţi, precum apostolii), şi semn al credinţei noastre (căci spunând nume- 
le lui Hristos, ne mărturisim a fi creştini). 


Dator este preotul a citi desluşit sfintele rugăciuni de la Botez şi a le zice rar şi cu socotinţă, ... căci am auzit de la 
sfinţii părinţi că cei ce se înfricoşează de multe ori de năluciri, pătimesc aceasta pentru că preoţii care i-au botezat pe 
ei n-au zis rugăciunile cele de lepădare a diavolului și celelalte sfinte rugăciuni cu luare aminte. 


Coliva din grâu arată că şi omul este o sămânță, un rod al pământului care semănându-se acum în pământ precum 
grâul iarăşi va învia cu puterea lui Dumnezeu, răsărind în viaţa ce va să fie şi aducându-se viu şi desăvârşit lui Hris- 
tos.Căci precum această sămânță se îngroapă în pământ, jar după aceea răsare şi aduce mult rod, tot astfel și omul 
fiind dat acum pământului prin moarte, iarăşi va învia. 


